recursal/SuperWikiNEXT-32B huggingface dataset:
Louis Hennepin
 **Ranskalaiset tutkimusmatkailijat** 

Pohjois-Amerikka 

* Antoine de la Mothe Cadillac
* Jacques Cartier
* Samuel de Champlain
* René-Robert Cavelier
* Louis Hennepin

Etelä-Aasia 

* Jean-Baptiste Tavernier

Pohjois-Afrikka 

* René Caillié

Oseania 

* Marc-Joseph Marion du Fresne

**Louis Hennepin** (1626–1705) oli katolinen pappi, lähetyssaarnaaja ja tutkimusmatkailija, joka tutki manneralueita Pohjois-Amerikassa.

Hennepin syntyi Belgiassa, mutta hänestä tuli Ranskan kansalainen vuonna 1659. Hän liittyi Ranskan fransiskaaneihin. Vuonna 1675 Ranskan kuningas Ludvig XIV pyysi fransiskaaneja lähettämään viisi lähetyssaarnaajaa Uuteen Ranskaan Pohjois-Amerikkaan, ja Hennepin oli yksi valituista. Hennepin toimi kolme vuotta nykyisen Kanadan alueella siirtolaisten pappina ja käännyttäen irokeeseja. Vuosina 1678–1680 hän teki matkoja sieltä etelään Niagaran putouksille ja Mississippiä etelään, mahdollisesti Louisianaan asti. Vuonna 1681 hän palasi Ranskaan, ja 1683 hän julkaisi matkakertomuksensa, josta tuli suuri menestys. Se käännettiin useille kielille, ja näin Euroopassa saatiin tietää Niagaran putouksista ja muista Pohjois-Amerikan luonnon ihmeellisyyksistä.

Jostakin syystä Hennepin joutui hankauksiin viranomaisten kanssa. Hänet siirrettiin ensin pikkupaikkakunnalle nunnaluostarin papiksi ja lopulta hän haki turvaa Hollannin puolelta. Siellä hän julkaisi kaksi matkakirjaa ja yhden poleemisen teoksen *Morale pratique du jansénisme*, jonka synnyttämän kohun johdosta Utrechtin kaupunki karkotti hänet. Hennepin muutti Roomaan ja sieltä Belgiaan.

Teokset
-------

* Description de la Louisiane 1683
* Nouvelle découverte 1697
* Nouveau voyage 1698,
* Morale pratique du jansénisme 1698

Lähteet
-------

* Dictionary of Canadian Biography Online

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Kreikka
* Alankomaat
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Alankomaat
* Trove

 |
|  |
| Muut | 
* SNAC
* IdRef

 |

 |
**Samoan vuoden 2021 parlamenttivaalit** pidettiin 9. huhtikuuta ja niissä valittiin 51 edustajaa maan parlamenttiin seuraavalle viisivuotiskaudelle. Vaalien seurauksena tapahtunut vallanvaihto aiheutti poliittisen kriisin Samoalla, kun vaalit hävinnyt pääministeri, Tuila'epa Sa'ilele Malielegaoi, kieltäytyi astumasta syrjään.

Taustat ja vaalijärjestelmä
---------------------------

Vuonna 2013 tehty perustuslain muutos takaa naisille 10 % kaikista parlamentin paikoista. Mikäli tarpeeksi naisia ei tule valituksi, heille osoitetaan paikat oikeuden toimesta, ja mikäli yhtäkään naista ei valita vaaleilla, parlamentin kokoa kasvatetaan 51:stä 56:een, ja lisäpaikat menevät automaattisesti naisille.

Äänioikeutettuja ovat kaikki vähintään 21-vuotiaat Samoan kansalaiset, jotka oleskelevat fyysisesti maassa vaalipäivänä. Äänestäjällä ei myöskään saa olla sovittelemattomia velkoja, holhoajaa tai rikostuomiota, josta on määrätty vähintään kahden vuoden tuomio tai se on tullut korruptioon liittyvästä rikoksesta.

Tulokset
--------

| Puolue | Ääniä | Osuus (%) | Paikkoja |
| --- | --- | --- | --- |
| HRPP | 49 237 | 55,38 | 25 |
| FAST | 32 510 | 36,57 | 25 |
| Sit. | 4 025 | 4,53 | 1 |
| *Hyväksyttyjä ääniä* | 88 909 |
| *Hylättyjä ääniä* | 605 |
| *Äänioikeutettuja* | 128 848 |
| Lähde: |

HRPP ja FAST saivat kumpikin 25 edustajaa, minkä lisäksi parlamenttiin valittiin yksi sitoutumaton edustaja.

Poliittinen kriisi ja reaktioita
--------------------------------

Malielegaoi kieltäytyi luopumasta vallasta ja lukitsi Mata'afan parlamenttitalon ulkopuolelle. Tarkoituksena oli estää Mata'afaa vannomasta virkavalaansa, minkä hän kuitenkin teki parlamenttitalon ulkopuolella, vaikkakin tämä olikin lain silmissä harmaata aluetta. Mata'afa vannoi virkavalansa virallisesti heinäkuun lopulla, jolloin hänen hallituksensa myös kokoontui ensimmäisen kerran.

Lähteet
-------

1. ↑  IFES Election Guide | Elections: Samoa Assembly 2021 *www.electionguide.org*. Viitattu 11.1.2022.
2. ↑  Samoa to bring about changes to parliament *RNZ*.  30.1.2019. Viitattu 11.1.2022. (englanniksi)
3. ↑  IPU PARLINE database: SAMOA (Fono ), Electoral system *archive.ipu.org*. Viitattu 11.1.2022.
4. ↑  Declaration of Results of General Election Held on 9th Day of April 2021 (pdf)  16.4.2021. samoagovt.ws. Viitattu 11.1.2022. (englanniksi)
5. ↑  Samoa's Electoral Roll Closes at 128,848 Registered Voters for April 2021 General Elections *Samoa Global News*.  23.1.2021. Viitattu 11.1.2022. (englanniksi)
6. ↑  Live Updates: General Elections 2021 *Samoa Observer*. Viitattu 11.1.2022.
7. ↑  Samoa: New PM locked out of parliament by predecessor  24.05.2021. Deutsche Welle. Viitattu 11.1.2022. (englanniksi)
8. ↑  Samoa's first female prime minster takes office — finally  27.07.2021. Deutsche Welle. Viitattu 11.1.2022. (englanniksi)
**Rae Dawn Chong** (s. 28. helmikuuta 1961 Edmonton, Alberta, Kanada) on kanadalainen näyttelijä. Hänet tunnetaan muun muassa elokuvista *Taistelu tulesta* (1981), *Commando* (1985), *Amazon* (Mika Kaurismäen ohjaama elokuva, 1990) ja *The Visit* (2000) sekä televisiosarjasta *Rajatapaus* (2000–2002), jossa hänen roolihenkilönsä oli tohtori Peggy Fowler. Hän on näytellyt myös sarjoissa *Melrose Place* ja *Amyn lailla*.

Palkinnot
---------

* Genie (1983)

Ehdokkudet
----------

* Black Reel (2002)

Yksityiselämä
-------------

Chong on ollut kaksi kertaa naimisissa, mutta molemmat liitot ovat päättyneet eroon. Hänen ensimmäinen puolisonsa oli Owen Baylis ja toinen näyttelijä C. Thomas Howell. Hänellä on yksi poika Morgan, ensimmäisestä avioliitostaan. Chong on syntyperältään afro-aasialainen. Hänen äitinsä on afroamerikkalainen ja intialainen, hänen isänsä on skotlanninirlantilainen ja kiinankanadalainen.

Aiheesta muualla
----------------

* Rae Dawn Chong Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* SNAC
* IdRef

 |

 |
Otto Grimlund vuonna 1938Otto Grimlundin hauta Skogskyrkogårdenilla Tukholmassa.
**Otto Bernhard Grimlund** (30. joulukuuta 1893 Malmö – 15. syyskuuta 1969 Tukholma) oli ruotsalainen poliitikko ja lehtimies.

Otto Grimlundin vanhemmat olivat Wilhelm Nicolaus Grimlund ja Carolina Liljegren. Vuosina 1903–1909 hän opiskeli Malmö högre allmänna läroverkissä, ja työskenteli vuosina 1911–1917 journalistina. Vuonna 1917 hän avioitui Olga Nilssonin kanssa.

Grimlund liittyi sosialidemokraattiseen nuorisojärjestöön jo vuonna 1911. Vuosina 1918–1925 hän oli Ruotsin kommunistisen puolueen johtokunnan jäsen, ja työskenteli monena vuonna Kominternille Moskovassa. Hän oli muun muassa Rostan (Ryska telegrambyrån i Stockholm) päällikkönä vuosina 1919–1920 ja toimitussihteeri (redaktionssekreterare) *Folkets Dagblad Politiken* -lehdessä vuosina 1917–1919, 1921–1922 ja 1925–1929. Lehden ulkomaantoimittajana hän toimi vuosina 1923–1924. Stalinismin nousun jälkeen Grimlund muutti takaisin Ruotsiin ja liittyi uudelleen Ruotsin sosialidemokraattiseen puolueeseen vuonna 1930.

Grimlund oli myös johtohenkilöitä kansainvälisen vuokralaisjärjestöissä. Tukholman kaupungin johtokunnassa hän oli vuosina 1927–1931. Hänellä oli myös muitakin kunnallisia tehtäviä.

Teokset
-------

* *Österrikes Brutus* (1917, Eric Örn nimimerkkinä)
* *Mannerheim den blodige* (1919)

Lähteet
-------

* *Svenska män och kvinnor*, 3. Stockholm 1946

Aiheesta muualla
----------------

* Libris

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Ruotsi

 |

 |
**Ta Mok** (1926 – 20. heinäkuuta 2006, oik. Chhit Choen) oli Lounais-Kambodžan komentaja ja veli numero 7 kommunistisen Kambodžan aikana. Hän syrjäytti Pol Potin punakhmerien johdosta vuonna 1997, ja oli puolueen viimeinen johtaja ennen pidätystään maaliskuussa 1999. Pidätyksensä jälkeen hän sai syytteen kansanmurhasta.

Chhit Choen opiskeli buddhalaiseksi munkiksi Phnom Penhissä. 1940-luvulla hän vastusti aktiivisesti sekä Ranskan siirtomaavaltaa että japanilaisten miehitystä. Hän toimi punakhmereissä nimellä Ta Mok *(suom.*  Mok-setä*)*. Hän menetti osan jalkaansa taisteluissa vuonna 1970.

Ta Mokista tuli vuonna 1977 armeijan komentaja. Tässä ominaisuudessa hän oli vastuussa kommunistisen Kambodžan ajan puhdistuksista. 30 000 ihmisen joukkomurhasta Angkor Cheyn piirissä hän sai lisänimen "teurastaja." Kun Vietnam hyökkäsi maahan vuonna 1978, Ta Mok vetäytyi armeijansa jäänteiden kanssa pohjoiseen.

Vuonna 1997 tapahtuneen punakhmerien hajaannuksen jälkeen Ta Mokista tuli yhden ryhmittymän johtaja. Hän pidätytti Pol Potin, joka kuoli piilopaikassa sydänkohtaukseen. Ta Mok itse pidätettiin 6. maaliskuuta 1999 Thaimaan puolella. Kahta päivää aiemmin YK oli julkistanut raportin, joka suositteli sotarikostuomioistuimen perustamista Kambodžaan.

Heinäkuussa 2006 Ta Mok vaipui koomaan, ja kuoli viikkoa myöhemmin.

Lähteet
-------

* Obituary: Ta Mok (BBC) (englanniksi)
**Elfriede "Elfi" Eder** (s. 5. tammikuuta 1970 Leogang, Itävalta) on entinen itävaltalainen alppihiihtäjä, pujottelun kaksinkertainen arvokisamitalisti.

Eder saavutti pronssia junioreiden MM-kilpailujen suurpujottelussa Madonna di Campigliossa 1988. Moriokan MM-kilpailuissa 1993 hän sai pronssia pujottelussa Karin Buderin ja Julie Parisienin jälkeen. Lillehammerissa 1994 Eder saavutti olympiahopeaa Vreni Schneiderin voittamassa pujottelukilpailussa. Sierra Nevadan MM-kilpailuissa 1996 hän oli pujottelussa seitsemäs ja Sestrieressä 1997 viides.

Eder voitti pujottelun maailmancupin kokonaiskilpailun kaudella 1995–1996. Hän saavutti tuolla kaudella uransa kaikki kolme osakilpailuvoittoa: marraskuussa Vailissa ja joulukuussa niin St. Antonissa kuin Semmeringissäkin. Hän oli samalla kaudella lisäksi toinen Mariborissa ja Garmisch-Partenkirchenissä sekä kolmas Semmeringin toisessa osakilpailussa. Menestyskautensa lisäksi Eder ylsi vain kerran palkintokorokkeelle maailmancupissa oltuaan toinen Zwieselin pujottelussa kaudella 1996–1997.

Eder riitautui Itävallan hiihtoliiton kanssa vuonna 1998 ja edusti uransa loppuajan Grenadaa – ilman suurempaa menestystä. Hän lopetti uransa helmikuussa 1999. Hän pitää nykyään hotellia kotikunnassaan Leogangissa.

Myös Elfi Ederin sisar Sylvia Eder on entinen alppihiihtäjä.

Lähteet
-------

* Elfi Eder Kansainvälinen hiihtoliitto (FIS).  (englanniksi)

Aiheesta muualla
----------------

* Elfi Ederin sivusto (saksaksi)
**Daniel Sangouma** (s. 7. helmikuuta 1965 Saint-Denis, Réunion) on entinen ranskalainen pikajuoksija ja olympiamitalisti. Hänen päämatkansa oli 100 metrin juoksu.

Sangouma saavutti olympiapronssia 4 × 100 metrin viestijuoksussa Soulin 1988 olympialaisissa. Hän juoksi toisen osuuden Ranskan joukkueessa, jonka loppuaika oli 38,40 s. Splitin EM-kilpailuissa 1990 hän saavutti 100 metrillä hopeaa juostuaan 2,2 m/s:n myötätuulessa ajan 10,04 s. Viestissä hän juoksi toisen osuuden ja teki Max Morinièren, Jean-Charles Trouabalin ja Bruno Marie-Rosen kanssa maailmanennätyksen 37,79 s. Seuraavana vuonna Tokion MM-kilpailuissa hän juoksi jälleen viestissä toisen osuuden; Ranskan joukkue päätyi aikaan 37,87 s mutta jäi maailmanennätystä parantaneen Yhdysvaltain joukkueen takana hopealle. Hopeamitalin puolustaminen ei onnistunut Stuttgartin MM-kilpailuissa 1993 Ranskan viestijoukkueen tultua hylätyksi välierissä. Helsingin EM-kilpailuissa 1994 Sangouma oli vielä mukana, kun Ranska voitti pikaviestissä kultaa ajalla 38,57 s.

Kesäkuussa 1990 Sangouma juoksi 100 metrillä Ranskan ennätyksen 10,02 s. Ennätyksen rikkoi vasta vuonna 2005 Ronald Pognon. Sisäratojen EM-kilpailuissa Sangouma saavutti 200 metrin juoksussa hopeaa Genovassa 1992 ajalla 20,64 s sekä kultaa Pariisissa 1994 ajalla 20,68 s.

Sangouma voitti Ranskan mestaruuden 100 metrillä vuosina 1990 ja 1991. Näiden ulkoratamestaruuksien lisäksi hän voitti sisäratojen Ranskan mestaruuden 60 metrillä vuonna 1992 sekä 200 metrillä vuosina 1988, 1992 ja 1994.

Lähteet
-------

* Butler, Mark (toim.): *IAAF Statistics Handbook: Helsinki 2005*. IAAF, 2005. (englanniksi)
* Siukonen, Markku & Ahola, Matti: *Suuri EM-kirja*. Sporttikustannus Oy, 1990. ISBN 951-8920-11-7.
* Siukonen, Markku & Ahola, Matti: *Urheilun vuosikirja 10*. Sporttikustannus Oy, 1989. ISBN 951-8920-07-9.
* Siukonen, Markku: *Urheilun vuosikirja 16*. Kustannus-Notariaatti Oy, 1995.
* *European Athletics Yearbook 1995–1996*. EAA, 1996. ISBN 3-87390-115-3. (englanniksi)
* *Docathlé 2003*, s. 524. Fédération Française d'Athlétisme, 2003. ISBN (mahdollisesti virheellinen) 2-951243-4-3. (ranskaksi)

Aiheesta muualla
----------------

* Daniel Sangouma Kansainvälinen yleisurheiluliitto.  (englanniksi)

Miesten 200 metrin juoksun Välimeren kilpailujen voittajat

|  |  |  |  |  |
| --- | --- | --- | --- | --- |
| 1951: Italia Antonio Siddi  
1955: Italia Luigi Gnocchi  
1959: Ranska Paul Genevay  
1963: Italia Livio Berruti | 1967: Italia Ippolito Giani  
1971: Italia Pietro Mennea  
1975: Italia Pietro Mennea  
1979: Italia Luciano Caravani | 1983: Italia Pietro Mennea  
1987: Italia Stefano Tilli  
1991: Italia Stefano Tilli  
1993: Ranska Daniel Sangouma | 1997: Italia Giovanni Puggioni  
2001: Kypros Anninos Marcoullides  
2005: Slovenia Matic Osovnikar  
2009: Egypti Amr Ibrahim Seoud | 2013: Kreikka Likoúrgos-Stéfanos Tsákonas |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
*Lammenneito* (kauneus muistuttaa satuprinsessaa).
**Mirja Aarla Marjaana Savander** (s. 16. syyskuuta 1938 Helsinki) on suomalainen kuvataiteilija. Hänen maalauksensa edustavat kolorismia, jossa teosten lähtökohtana on värien välinen yhteys ja vuoropuhelu. 

Savander opiskeli Helsingin Vapaassa taidekoulussa vuosina 1957–1958 sekä Taideteollisuusopistossa (Ateneum, nykyisin Taideteollinen korkeakoulu), josta hän valmistui vuonna 1962. Hänen teoksiaan oli ensi kerran esillä vuonna 1980. Tämän jälkeen Savander on pitänyt lukuisia yksityisnäyttelyitä sekä osallistunut kotimaisiin ja ulkomaisiin yhteisnäyttelyihin.

Savanderille myönnettiin Espoon kaupungin yksivuotinen taiteilija-apuraha vuonna 1986. Trophées de la Couleur -palkinnon hän sai Ranskassa vuonna 1992, Les Franc & Bourgeois’n järjestämässä kilpailussa. Savanderin töitä on muun muassa Espoon kaupungin, Seinäjoen kaupungin sekä Veikkaus Oy:n kokoelmissa.

Marjaana Savander kuuluu Taidemaalariliittoon.

Aiheesta muualla
----------------

* Marjaana Savander taiteilijamatrikkelissa
* Solveig Lindqvist Projects - Verkkonäyttelyssä Marjaana Savander (Arkistoitu – Internet Archive)
* Hagelstamin galleria, Marjaana Savander, Väri - Färg (Arkistoitu – Internet Archive)
José Luis Munuera vuonna 2009
**José Luis Munuera** (s. 21. huhtikuuta 1972 Lorca, Murcian maakunta, Espanja) on espanjalainen sarjakuvataiteilija. Yhdessä sarjakuvakäsikirjoittaja Jean-David Morvanin kanssa hän piirsi klassista Piko ja Fantasio -sarjaa vuosina 2004 - 2008.

Munueran tyyli oli lähellä Franquinin omaa graafista tyyliä, tuoden samalla mukaan kosketuksen manga-tyylistä modernismia. Morvan ja Munuera käyttivät hyväkseen sarjan kaikkien piirtäjien elementtejä eikä yksistään Franquinin.

Munuera on piirtänyt lastensarjakuvaa Nävis, joka on Philippe Buchet'n luoman science fiction sarjan *Sillage* spin-off. Siinä missä *Sillage* on piirretty realistiseksi, *Nävis* on karrikoidumpaa ja vauhdikkaampaa.

Lähteet
-------

* José-Luis Munuera at Lambiekin Comiclopedia

Aiheesta muualla
----------------

* Casa Munuera (henkilökohtainen blogi) (espanjaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Suomi (KANTO)
* Belgia
* Yhdysvallat
* Tšekki
* Alankomaat
* Puola

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Heidi Zurbriggen** (s. 16. maaliskuuta 1967 Saas-Almagell, Valais, Sveitsi) on entinen sveitsiläinen alppihiihtäjä, kaksinkertainen MM-mitalisti.

Zurbriggen saavutti junioreiden MM-kilpailuissa 1985 kolme hopeamitalia: pujottelussa, suurpujottelussa ja syöksylaskussa. Crans Montanan MM-kisoissa 1987 hän oli syöksylaskussa neljästoista. Kaksi vuotta myöhemmin Vailin MM-rinteillä Zurbriggen sijoittui syöksylaskussa neljänneksi jääden pronssista neljän ja hopeasta viiden sadasosasekunnin päähän. Lisäksi hän oli suurpujottelussa yhdestoista ja supersuurpujottelussa kahdestoista. Saalbachin MM-kilpailuissa 1991 hän sijoittui alppiyhdistetyssä kuudenneksi.

Zurbriggen oli Albertvillen olympialaisissa 1992 kymmenes syöksylaskussa. Moriokan MM-kilpailuissa 1993 hän oli parhaimmillaan yhdeksäs supersuurpujottelussa. Sierra Nevadan MM-kisoissa 1996 hän sai supersuurpujottelussa hopeaa Isolde Kostnerin jälkeen. Syöksylaskussa hän sijoittui neljänneksitoista. Sestrieren MM-kilpailuissa 1997 Zurbriggen saavutti syöksylaskussa hopeaa hävittyään kilpailun voittaneelle Hilary Lindhille kuusi sadasosasekuntia. Lisäksi hän oli supersuurpujottelussa yhdestoista ja suurpujottelussa kolmastoista. Naganon olympialaisissa 1998 hänen parhaat sijoituksensa olivat suurpujottelun kuudes ja syöksylaskun kahdestoista tila.

Zurbriggen voitti urallaan kolme maailmancupin osakilpailua, sijoittui seitsemän kertaa toiseksi ja seitsemän kertaa kolmanneksi. Syöksylaskun maailmancupin kokonaispisteissä hän oli toinen kaudella 1996–1997 ja kolmas kaudella 1995–1996. Supersuurpujottelun maailmancupissa hän sijoittui kolmanneksi kaudella 1994–1995. Maailmancupin kokonaiskilpailussa hän sijoittui parhaimmillaan kuudenneksi kaudella 1996–1997.

Heidi Zurbriggenin isoveli Pirmin Zurbriggen on alppihiihdon olympiavoittaja ja maailmanmestari.

Maailmancupin osakilpailuvoitot
-------------------------------

| **Päivä** | Paikka | Laji |
| --- | --- | --- |
| 6. maaliskuuta 1996 | Norja Kvitfjell | syöksylasku |
| 11. tammikuuta 1997 | Itävalta Bad Kleinkirchheim | syöksylasku |
| 23. tammikuuta 1997 | Italia Cortina d'Ampezzo | syöksylasku |

Lähteet
-------

* Heidi Zurbriggen Kansainvälinen hiihtoliitto (FIS).  (englanniksi)
**Tom Stiansen** (s. 3. syyskuuta 1970) on entinen norjalainen alppihiihtäjä, pujottelun maailmanmestarí. Hän edusti Asker Ski Clubia.

Stiansen sijoittui Albertvillen olympialaisissa 1992 supersuurpujottelussa kahdeksanneksi. Sierra Nevadan MM-kilpailuissa 1996 hän oli pujottelussa kolmastoista. Sestrieren MM-kisoissa 1997 Stiansen voitti pujottelun maailmanmestaruuden viiden sadasosasekunnin erolla Sébastien Amiez'hin. Naganon olympialaisissa 1998 hän sijoittui pujottelussa neljänneksi ja Vailin MM-kilpailuissa 1999 suurpujottelussa 14:nneksi. Salt Lake Cityn olympialaisissa 2002 Stiansen oli pujottelussa kahdestoista ja St. Moritzin MM-kilpailuissa 2003 kahdeksas.

Stiansen sijoittui maailmancupissa kaudella 1995–1996 toiseksi Kvitfjellin ja kolmanneksi Adelbodenin suurpujottelukilpailuissa. Seuraavalla kaudella hän saavutti uransa ainoan maailmancup-voiton Breckenridgen pujottelukilpailussa ja sijoittui lajin cup-pisteissä seitsemänneksi. Hän oli pujotteluosakilpailuissa lisäksi kolmas Yongpyongissa kaudella 1997–1998, Aspenissa kaudella 1998–1999 ja Madonna di Campigliossa kaudella 2001–2002 sekä toinen Kranjska Gorassa kaudella 2003–2004.

Tom Stiansenin isä on 1960-luvun huippupikaluistelija Svein-Erik Stiansen.

Lähteet
-------

* Tom Stiansen Kansainvälinen hiihtoliitto (FIS).  (englanniksi)
**Työläisnuoriso** oli Tampereella ja Helsingissä vuosina 1910–1952 ilmestynyt sosiaalidemokraattinen nuortenlehti.

Vuonna 1906 perustetun Suomen Sosialidemokraattisen Nuorisoliiton äänenkannattajana ilmestyi vuodesta 1907 lähtien Mauno Puputin toimittama aikakauslehti *Tuohus*. Vuonna 1910 päätettiin perustaa sanomalehtimäinen *Työläisnuoriso*-lehti, joka ilmestyi kerran viikossa seuraavan vuoden alusta lähtien. *Työläisnuoriso* lakkautettiin joulukuussa 1914, mutta se herätettiin henkiin *Nuoriso*-nimisenä maaliskuussa 1915. Vuonna 1917 lehti otti jälleen entisen nimensä.

*Työläisnuoriso* lakkasi sisällissodan aikana, mutta alkoi ilmestyä uudelleen vuoden 1919 alussa. Sosialidemokraattinen Nuorisoliitto siirtyi työväenliikkeen hajaantuessa kommunistien linjoille. *Työläisnuoriso* säilyi kuitenkin sosiaalidemokraattien perustaman Suomen Sosialidemokraattisen Työläisnuorisoliiton äänenkannattajana, ja se siirrettiin Tampereelta Helsinkiin Kustannus Oy Kansanvallan julkaistavaksi. Lehden toimittajina työskentelivät eri aikoina Väinö Vankkoja, Pekka Lönngren, Toivo Louhi, Lauri Letonmäki, Toivo S. Järvinen, Pekka Häkli, Vihtori Huhta, Kalle Kukkonen, Rafael Paasio, Sulo Manninen ja Mauno Pelkonen.

Sosialidemokraattinen Työläisnuorisoliitto nimettiin vuonna 1950 Suomen Sosialidemokraattiseksi Nuorisoliitoksi. Sen äänenkannattaja muutettiin vuonna 1952 *Vihuri*-nimiseksi aikakauslehdeksi. Sosialidemokraattisesta Nuorisoliitosta tuli 1950-luvun puoluehajaannuksessa Työväen ja Pienviljelijäin Sosialidemokraattisen Liiton nuorisojärjestö, joka sai vuonna 1971 nimen Suomen Sosialistinen Nuorisoliitto. *Vihuri* ilmestyi sen äänenkannattajana vuoteen 1977 saakka.

Lähteet
-------

1. 1 2  Raitio, Jussi: *Työväen sanomalehdet ja sanomalehtimiehet*, s. 52. Lahti: Tammi, 1947.
2. 1 2 3  Ingman-Toivonen, Eeva-Maija: *Työväen apu, paras apu: Suomalaisen työväenliikkeen sosiaalinen toiminta*, s. 32, 34. Tampere: Työväenmuseo Werstas, 2017. ISBN 978-952-68778-1-5. Teoksen verkkoversio.
3. ↑  Tylöisnuoriso aikakauslehtimuotoon.  *Suomen Sosialidemokraatti*, 3.9.1952, s. 8. Artikkelin verkkoversio.
4. ↑  Vihuri: Suomen sosialidemokraattisen nuorisoliiton äänenkannattaja *Kansalliskirjaston Finna*. Viitattu 18.10.2023.
**Oliver James** (**Oliver James Hudson**; 1. kesäkuuta 1980) on englantilainen muusikko, laulaja, sanoittaja ja näyttelijä. Parhaiten hänet tunnetaan rooleistaan elokuvissa *Mistä tytöt tykkää* (What A Girl Wants, 2003) ja *Kesän sävelet* (Raise your voice, 2004).

Ura ja elämä
------------

Oliverin ensimmäinen elokuvarooli oli vuonna 2002 televisioon tehdyssä lyhytelokuvassa, jossa hän näytteli *Dean*ia. *Mistä tytöt tykkää* -teinikomediassa James tähditti *Ian Wallace*n roolin ja mukana elokuvassa nähtiin myös Amanda Bynes, Kelly Preston ja Colin Firth. Elokuvan ohjasi Dennie Gordon. *Kesän sävelet* -draamaelokuvassa, jossa pääosaa näytteli Hilary Duff, hän sai yhden merkittävimmistä rooleista *Jay Corgan*ina, ja ponnahti näiden kahden elokuvan myötä julkisuuteen.

James liittyi vuonna 2002 Simon Fullerin tuottamaan poikabändiin. Hän kuitenkin lopetti bändin pian liityttyään *Mistä tytöt tykkää* -elokuvan näyttelijäkaartiin. Kitaraa James oppi soittamaan kyseisen elokuvan myötä ja hän lauloi elokuvan soundtrackille kappaleet *Long time coming*, *Half-life* ja *Greatest Story Ever Told*.

Vuonna 2003 Oliver muutti Los Angelesiin, USA.

Hän on myös ollut mukana elokuvassa Without a paddle: Nature´s calling vuonna 2009.

Aiheesta muualla
----------------

* Myspace

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2

 |
|  |
| Kansalliset | 
* Espanja
* Yhdysvallat

 |

 |
**Gareth Paul Gates** (s. 12. heinäkuuta 1984, Bradford, Iso-Britannia) on brittiläinen pop-laulaja, joka tuli tunnetuksi vuonna 2002 sijoituttuaan toiseksi Britannian Pop Idol -kisassa.

Musiikkiura
-----------

Vaikka Gareth ei voittanut kilpailua, hän kuitenkin sai nopeasti levytyssopimuksen Simon Cowellin levy-yhtiöstä BMG. Hänen ensimmäinen singlensä oli cover-versio *Unchained Melody*, joka muistetaan parhaiten Righteous Brothersin esittämänä vuonna 1965. Garethin versio nousi listan kärkeen Britanniassa ja pudotti samalla kolme viikkoa kärjessä olleen Pop Idol -voittajan, Will Youngin toiseksi. Albumi julkaistiin marraskuussa ja nousi listalla toiseksi heti David Grayn jälkeen myyden tuplaplatinaa.

"Unchained Melody" 2002
Myös seuraavat julkaisut pärjäsivät hyvin ja keväällä 2003 hän sai esittää Comic Relief -hyväntekeväisyyssinglen, cover-version vuoden 1970 Norman Greenbaumin hitistä *Spirit In The Sky*. Kappale meni listan kärkeen, kuten Comic Relief -singleillä on tapana. Toinen albumi ei sen sijaan pärjännyt Britanniassa yhtä hyvin kuin edeltäjänsä mutta saavutti kuitenkin hyviä sijoituksia Aasiassa.

Vuonna 2005 Gareth alkoi työskennellä kolmannen albumin parissa mutta jätti levy-yhtiönsä huhtikuussa 2006. Hän aikoo kuitenkin julkaista uutta materiaalia tulevaisuudessa uuden levy-yhtiön kautta.

Gareth muistetaan myös hänen vaikeasta änkytyksestään, josta hän pääsi lopulta eroon McGuire-ohjelman avulla. Toisen albumin jälkeen hän alkoi kouluttautua ohjaajaksi samaan ohjelmaan auttaakseen muita saman ongelman kanssa kamppailevia.

### Singlet

| Kappale | Korkein sijoitus (UK) | kk/vvvv |
| --- | --- | --- |
| Unchained Melody | 1 | 03/2002 |
| Anyone Of Us (Stupid Mistake) | 1 | 07/2002 |
| The Long And Winding Road (duetto Will Youngin kanssa)/ Suspicious Minds | 1 | 10/2002 |
| What My Heart Wants To Say | 5 | 12/2002 |
| Spirit In The Sky | 1 | 03/2003 |
| Sunshine | 3 | 09/2003 |
| Say It Isn't So | 4 | 12/2003 |

### Albumit

| Albumi | Korkein sijoitus (UK) | kk/vvvv |
| --- | --- | --- |
| What My Heart Wants To Say | 2 | 11/2002 |
| Go Your Own Way | 11 | 10/2003 |

Aiheesta muualla
----------------

* Gareth Gatesin viralliset sivut (Arkistoitu – Internet Archive)

Lähteet
-------

* Gareth Gates englanninkielisessä Wikipediassa
* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Asaf Avidan** (hepr. ‏אסף אבידן‎, s. 23. maaliskuuta 1980 Jerusalem, Israel) on israelilainen folk/rock -muusikko, joka tunnetaan hänen debyyttialbumistaan *The Reckoning*, jonka teki ryhmä muusikoita nimellä "Asaf Avidan & the Mojos". Albumi sai paljon positiivisia arvosteluita, ja Avidan ansaitsi itselleen ehdokkuuden Parhaaksi Israelilaiseksi Artistiksi.

Avidan syntyi Jerusalemissa vuonna 1980. Hänen vanhempansa tapasivat toisensa Los Angelesissa. Hänen isänsä työskenteli Israelin ulkomaanministeriössä, ja kun Asaf täytti seitsemän he muuttivat Jamaikalle. He palasivat takaisin Asafin ollessa 11-vuotias, ja hänet laitettiin taidekouluun, jossa hän opiskeli teatteria. Hänet kutsuttiin armeijaan, jossa hän palveli kymmenen kuukautta. 

Vuonna 2006 hän julkaisi EP:n "Now That You're Leaving", ja aloitti soolouransa soittamalla ympäri Israelia akustista kitaraa. Avidan kuitenkin päätti lopulta avartaa musikaalista näkemystään ja liittyi bändiin nimeltä "The Mojos". Tämä bändi teki kiertueita Israelissa ja myös ulkomailla. Ensimmäinen single Avidanin debyyttialbumilta on nimeltään "Weak".

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Christopher Joseph Isaak** (s. 26. kesäkuuta 1956, Stockton, Kalifornia) on yhdysvaltalainen laulaja, lauluntekijä ja näyttelijä. Hänen musiikkiaan voidaan kuvailla kantrin, rockin, bluesin, popin sekä surfin sekoitukseksi. Hänen varsinainen musiikillinen uransa alkoi, kun hän vuonna 1984 teki levytyssopimuksen Warner Brothers Recordsin kanssa. Seuraavana vuonna julkaistiin hänen ensimmäinen albuminsa, joka kantoi nimeä *Silvertone*.

Isaakin parhaiten tunnettu kappale on "Wicked Game", josta HIM on tehnyt tunnetun coverin. Se julkaistiin ensimmäisen kerran albumilla *Heart Shaped World* vuonna 1989, mutta myös vuotta myöhemmin instrumentaalisena versiona David Lynchin elokuvan *Villi sydän* (Wild at Heart) soundtrackilla. Kappaleen suosiota lisäsi myös Herb Rittsin kuvaama musiikkivideo, jota soitettiin runsaasti sekä Music Televisionilla että VH1:llä, kahdella suurimmalla musiikkivideokanavalla. Mustavalkoväritteisessä musiikkivideossa Isaak sekä tanskalainen huippumalli Helena Christensen hyväilivät toisiaan rannalla.

Diskografia
-----------

### Studioalbumit

* *Silvertone* (1985)
* *Chris Isaak* (1987)
* *Heart Shaped World* (1989)
* *Wicked Game* (1990)
* *San Francisco Days* (1993)
* *Forever Blue* (1995)
* *Baja Sessions* (1996)
* *Speak of the Devil* (1998)
* *Always Got Tonight* (2001)
* *Christmas* (2004)
* *Best of Chris Isaak* (2006)
* *Mr. Lucky* (2009)
* *Beyond the Sun* (2011)
* *First Comes the Night* (2015)

Filmografia
-----------

* *Uhrilampaat* (1991)
* *Twin Peaks – Tuli kulje kanssani* (1992)
* *Pikku Buddha* (1994)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Chris Isaak**.
* Chris Isaak Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |
Walter Ray Williams Jr.
**Walter Ray Williams Jr.** on yhdysvaltalainen ammattilaiskeilaaja. Hän on tienannut uransa aikana (vuoteen 2008 saakka) yli 4 000 000 $. Hän on voittanut useita PBA- sekä Masters-turnauksia. Hän on myös voittanut kuudesti MM-kultaa.

Ura
---

Williams on valittu 7 kertaa vuoden PBA-pelaajaksi (1986, 1993, 1996, 1997, 1998, 2003 ja 2007). Hän on ensimmäinen ammattilaiskeilaaja joka on tienannut yli 2 000 000 $ vuoden aikana Voitettuaan U.S Openin 2003 hänestä tuli ensimmäinen yli 3 miljoonaa dollaria tienannut ammattikeilaaja ja vuonna 2008 hänestä tuli ensimmäinen neljä miljoonaa dollaria tienannut ammattikeilaaja.

* Korkein prosentuaalinen osuus paikko-heitoista (88,16 %, 655/743; 2004–2005) ja korkein prosentuaalinen osuus yhden keilan paikossa (100 %, 475/475; 2005–2006) Tähän mennessä ainoa 100 % yhden keilan paikko tilasto
* Toiseksi korkein prosentuaalinen osuus kaato-heitoista (68,21)
* Paras ottelu-pistekeskiarvo (235,23)
* Eniten maksimi-pisteotteluita (300) turnauksessa

Lähteet
-------

* Walter Ray Official site
* Walter Ray Unofficial site (Arkistoitu – Internet Archive)
* Walter Ray Clips (Arkistoitu – Internet Archive)
* Text interview (Arkistoitu – Internet Archive)
**Luke Garrett** on yhdysvaltalainen Rubikin kuution nopeausratkoja. Hän on toisella sijalla perinteisen 3 × 3 -kuution maailmansijoituksessa (3,44 s). Lisäksi hän on saavuttanut 2 × 2 -kuutiolla Pohjois-Amerikan maanosaennätyksen (0,51 s).

Ura
---

Garrett tutustui Rubikin kuutioon nuorena, ja muutamien kuukausien jälkeen hän osallistui ensimmäiseen kilpailuunsa 25. kesäkuuta 2017 Ann Arborissa Michiganissa. Hän kilpaili kahdessa lajissa, 3 × 3 ja 2 × 2 -kuutioissa. 96 muun kilpailijan kanssa Garrett saavutti 3 × 3-finaalin ja sijoittui 13,46 sekunnin keskivertoajalla 16:ksi.

Myöhemmin Garrett on käynyt kilpailuissa eri puolilla Yhdysvaltoja. Elokuuhun 2023 mennessä hän on osallistunut 155:een World Cube Associationin järjestämään kilpailuun.

Katso myös
----------

* Kuutiotaiturit
* Max Park
* Feliks Zemdegs
* Tymon Kolasiński

Lähteet
-------

1. 1 2 3  Luke Garrett *worldcubeassociation.org*. World Cube Association. Viitattu 25.8.2023.
2. ↑  Julie Yates: Twists & Turns *Local Business Directory*.  29.8.2019. Towne Post Network. Viitattu 25.8.2023. (englanniksi)
Duncan James, 2011
**Duncan Matthew James Inglis** (s. 7. huhtikuuta 1978 Salisbury, Wiltshire, Englanti) on englantilainen laulaja, näyttelijä, televisiojuontaja ja poikabändi Bluen jäsen.

Musiikkiura
-----------

2000-luvun alussa James perusti ystävänsä Anthony Costan kanssa poikabändin nimeltä Blue, johon he pyysivät mukaan kaverinsa Lee Ryanin ja Simon Webben. Bluen R'n'B -vaikutteinen pop johti menestykseen Isossa-Britanniassa ja monissa muissa maissa, kuten Irlannissa, Portugalissa, Belgiassa, Italiassa, Ranskassa, Australiassa ja Uudessa-Seelannissa. Menestys jatkui muutamia vuosia, kunnes vuonna 2005 yhtye hajosi ja kukin jäsen lähti luomaan omaa uraansa. Vuonna 2009 jäsenet kuitenkin palasivat yhteen ja ryhtyivät työstämään uutta musiikkia. Toukokuussa 2011 James edusti muiden Bluen jäsenten kanssa Isoa-Britanniaa Saksan Euroviisuissa. He sijoittuivat 11. sadalla pisteellä. Loppuvuodesta 2012 Blue aloittaa Kiinan kiertueen ja tekee samalla uutta albumia.

### Sooloura

Lokakuussa 2004 James julkaisi singlen "I Believe My Heart" laulajatar Keedien kanssa. Kappale pääsi Ison-Britannian sinkkulistalla toiseksi. James jatkoi soolouraan toukokuussa 2006 singlensä "Sooner or Later" kanssa, joka ei menestynyt kovin hyvin. Samoin kävi seuraavien sikkujen "Can't Stop a River" ja "Amazed" kanssa. Huonon menestyksen takia James irtisanottiin levytyssopimuksestaan, ja sen jälkeen hän itse ilmoitti lopettaneensa soolouransa.

Diskografia
-----------

### Albumit

* Future Past *(2006)*

### Singlet

* "I Believe My Heart" (+ Keedie)
* "Sooner or Later"
* "Can't Stop a River"
* "Amazed"

Yksityiselämä
-------------

James asuu tällä hetkellä Hatfieldissä, Hertfordshiressä. Jamesillä on tytär (s.2005) nimeltä Tianie-Finn entisen tyttöystävänsä Claire Graingerin kanssa. James kuuluu katoliseen kirkkoon. Heinäkuussa 2009 hän kertoi haastattelussa olevansa bi-seksuaali.

Aiheesta muualla
----------------

* Duncan Jamesin kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
Jason Lewis
**Jason Lewis** (s. 25. kesäkuuta 1971 Newport Beach, Kalifornia) on yhdysvaltalainen malli ja näyttelijä. Lewis muistetaan parhaiten roolistaan HBO:n komediasarjassa *Sinkkuelämää*. Lewis on tehnyt myös pienempiä rooleja muun muassa sarjoissa *Beverly Hills 90210*, *Siskoni on noita* sekä *CSI: Miami*.

Lewis vietti nuoruutensa kotiseudullaan eteläisessä Kaliforniassa. Teini-ikäisenä hän halusi ansaita rahaa ja lähteä katsomaan maailmaa. Hän ansaitsi aluksi rahaa tarjoilijana ja putkimiehenä tehden 55-tuntisia työviikkoja. Kesäkuussa 1993 Lewis sai koottua tarpeeksi rahaa matkustaakseen Pariisiin, missä hänen mallinuransa urkeni. Lewis teki lyhyen aikaa töitä Pariisissa, mistä jatkoi matkaansa Milanoon. Hän teki kampanjoita muoti- ja kosmetiikkayrityksille kuten Tommy Hilfiger, Boss ja Ray-Ban. Vuonna 1996 Lewis nimettiin vuoden miesmalli -ehdokkaaksi VH1 Fashion Awardsissa. 

Mallintöiden ohella Jason Lewis opiskeli myös näyttelemistä tulevaisuuden roolit mielessään. Hän saikin pienen osan 1990-luvun menestyssarjasta *Beverly Hills 90210*, mutta isomman osan huippusuositusta *Sinkkuelämää*-sarjasta.

Aiheesta muualla
----------------

* Jason Lewis Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Australia
* Alankomaat

 |
|  |
| Henkilöt | 
* Trove

 |

 |
**Chanel Iman Robinson** (s. 1. joulukuuta 1990 Atlanta, Georgia), tunnetaan julkisuudessa nimellä **Chanel Iman**, on yhdysvaltalainen malli.

Iman syntyi Atlantassa, Georgian osavaltiossa, mutta kasvoi Los Angelesissa, Kaliforniassa. Hänen äitinsä on puoliksi korealainen ja isänsä afroamerikkalainen. 

Iman aloitti 13-vuotiaana lapsimallina Ford-mallitoimiston listoilla. Vuonna 2006 hän osallistui Fordin Vuoden Supermalli -kilpailuun, jossa hän sijoittui kolmanneksi. Toukokuussa 2007 hänet esiteltiin Yhdysvaltojen *Voguen* kannessa yhtenä "maailman seuraavista huippumalleista".

Chanel Iman on esiintynyt lukuisten merkkien muotinäytöksissä, kuten Balenciaga, Max Mara, Versace, Yves Saint-Laurent ja Victoria’s Secret. Hänen kuviaan on ollut monissa kansainvälisissa muotilehdissä, kuten *Elle* ja *Vanity Fair*. Lisäksi Iman on ollut mukana muun muassa Ralph Laurenin ja DKNY:n mainoskampanjoissa. Hän on 178 senttimetriä pitkä ja hänen mittansa ovat 81-58-84 (EU).

Iman on vieraillut äitinsä kanssa *Tyra Banks Show’ssa*. Hän myös toimi vierailevana tuomarina Tyra Banksin juontaman *Huippumalli haussa* -televisiosarjan 13. tuotantokaudella.

Aiheesta muualla
----------------

* Kuvia tai muita tiedostoja aiheesta **Chanel Iman** Wikimedia Commonsissa

* Chanel Imanin virallinen sivusto (englanniksi)
* Chanel Iman Fashion Model Directory -sivustolla (englanniksi)
* Chanel Iman The Internet Fashion Database -sivustolla (Arkistoitu – Internet Archive) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Veikko Laihanen
**Veikko Petter Laihanen** (22. kesäkuuta 1924 Viipurin mlk. – 21. maaliskuuta 2004 Helsinki) oli suomalainen elokuvatuottaja, -ohjaaja, -käsikirjoittaja ja -kuvaaja. Laihanen valmistui liikunnanohjaajaksi vuonna 1949. Hän toimi myös kansauintien järjestelytoimikunnassa 1950-luvulla.

Laihanen perusti vuonna 1952 vaimonsa kanssa aluksi Filmituotanto Veikko Laihanen Oy:n, jonka toimitusjohtaja ja puheenjohtaja hän oli alusta alkaen. Filmituotannossa valmistui ainakin 700 elokuvaa. Vuonna 1964 valmistui Laihasen tuottama suomalais-yhdysvaltalainen pitkä näytelmäelokuva *Juokse kuin varas*. Muutamat elokuvat saivat myös palkintoja. 

Laihaselle myönnettiin vuonna 1989 arvonimi elokuvaneuvos. Laihanen kuoli vuonna 2004 Helsingin Kulosaaressa 79 vuoden ikäisenä.

Aiheesta muualla
----------------

* Veikko Laihasen muistokirjoitus Helsingin Sanomissa[vanhentunut linkki]
* Veikko Laihanen Elonetissä
* Veikko Laihanen Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
Uziel Gal vuonna 1953
**Uziel "Uzi" Gal** (hepreaksi: עוזיאל "עוזי" גל), oikealta nimeltään **Gotthard Glass** (15. joulukuuta, 1923 – 7. syyskuuta , 2002) oli saksanjuutalainen asesuunnittelija, joka parhaiten tunnetaan Uzi-konepistoolin kehittäjänä.

Gal syntyi Weimarissa, Saksassa. Kansallissosialistien noustua Saksassa valtaan vuonna 1933 Gal muutti Englannin kautta Palestiinaan vuonna 1936. Vuonna 1943 Gal pidätettiin laittomasta aseen hallussapidosta ja tuomittiin kuuden vuoden vankeusrangaistukseen. Hänet vapautettiin vuonna 1946.

Gal aloitti konepistoolin suunnittelun vuonna 1948, pian Israelin itsenäistymisen jälkeen. Vuonna 1951 Uzi–konepistooli otettiin Israelin armeijan palveluskäyttöön. Gal ei halunnut että ase nimettäisiin hänen mukaansa, mutta hänen toiveensa jätettiin huomiotta. Vuonna 1958 Gal sai ensimmäisenä Israelin turvallisuuspalkinnon pääministeri David Ben-Gurionilta. 

Vuonna 1975 Gal jäi eläkkeelle Israelin armeijasta ja muutti seuraavana vuonna Philadelphiaan, Pennsylvaniaan, että hänen tyttärensä Tamar saisi erikoishoitoa aivovammaansa. 

Gal jatkoi asesuunnittelua Yhdysvalloissa kunnes kuoli syöpään vuonna 2002.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel

 |

 |
**SSTV** (*slow-scan television*) on nimitys tekniikoille, joilla kuvaa välitetään kapean kaistan radioaalloilla. SSTV on lähinnä radioamatöörien käytössä.

Normaali televisiolähetys vie varsin paljon tiedonsiirtokaistaa, esim. eurooppalainen PAL 7–8 MHz ja DVB-T 8 MHz.
SSTV käyttää kapeaa kaistaa, jota normaalisti käytettäisiin puheen välittämiseen, jolloin joko kuvan laatua, resoluutiota tai kuvataajuutta on laskettava. Jotkut asemat lähettävät pelkkiä staattisia kuvia, jotka nekin voivat viedä minuutteja siirtää kaistasta riippuen.
SSTV käyttää säännönmukaisesti analogista tekniikkaa ja taajuusmodulaatiota, jossa kuvan kirkkaus koodataan signaalin taajuudeksi. Värikuvien tuottamiseksi jokainen RGB-järjestelmä väri on lähetettävä erikseen. Myös Y/C-värimalli ja mustavalkokuvat ovat mahdollisia.

SSTV:n keksijäksi on mainittu Copthorn Macdonald, joka 1958 julkaisi aiheesta artikkelin *The Kentucky Engineer*  -lehdessä.

SSTV-tekniikkaa käytettiin laajasti avaruusluotaimissa.

1990-luvulta lähtien SSTV:n käyttö helpottui huomattavasti, kun PC-tietokoneita voitiin käyttää kuvien koodaamiseen ja dekoodaamiseen ja signaali lähettää tietokoneen äärikortilla, eikä sitä varten tarvinnut ostaa tai rakentaa erityistä laitteistoa.
Koska SSTV-signaali on kapeakaistainen äänisignaali, se voidaan tallentaa äänitiedostoon.

SSTV:lle ei ole varsinaista standardia. Kuitenkin Euroopassa käytetään yleisesti Martin M1 -lähetysmuotoa ja Yhdysvalloissa lähinnä Scottie S1:tä ja Japanissa Robot- ja AVT-muotoja.
Euroopassa yleinen Martin M1 käyttää 240 pikselin pystyresoluutiota RGB-väreillä. Kuvan alku synkronoidaan 30 ms 1 200 Hz äänimerkillä ja kuvan raidat 5 ms merkillä. Kuvasuhde on tyypillisesti 4:3. Yhden kuvan lähetys kestää 114 sekuntia.

Katso myös
----------

* ATV (radioamatööritoiminta)

Lähteet
-------

1. ↑  "SSTV history "*web.archive.org*.  6.4.2008.  Arkistoitu 6.4.2008. Viitattu 24.3.2023.
2. ↑
3. ↑  Luna 3 *web.archive.org*.  29.9.2007.  Arkistoitu 29.9.2007. Viitattu 24.3.2023.
4. ↑  SSTV – The Basics Explained | Essex Ham *www.essexham.co.uk*. Viitattu 24.3.2023.
5. ↑
6. 1 2  SSTV Transmission Modes *web.archive.org*.  16.2.2003.  Arkistoitu 16.2.2003. Viitattu 24.3.2023.
**Matilda** (6. tammikuuta 1156 – 28. kesäkuuta 1189) oli Henrik II:n ja Eleonoora Akvitanialaisen vanhin tytär. Hänestä tuli Saksin ja Baijerin herttuatar naituaan Henrik Leijonan vuonna 1168, ja hän piti arvonimensä miehensä kuolemaan 1180 asti.

Avioliitto
----------

Henrik Leijonan ja Matildan kruunajaiset.Vuonna 1159 kiistellyn paavin valinnan lähestyessä kuningas Henrik II tahtoi lähentää välejään Pyhän saksalais-roomalaisen keisarikunnan kanssa erityisesti sen takia, koska hän itse oli joutunut riitoihin Canterburyn arkkipiispan Thomas Becketin johtaman Englannin papiston kanssa. Keisari Fredrik Barbarossa lähetti Kölnin arkkipiispa Rainald von Dasselin Henrik II:n hoviin vuonna 1165, jotta he voisivat neuvotella naimakaupoista. Henrik Leijona Welfin suvusta valittiin sopivaksi puolisoksi Matildalle. Neuvottelujen aikana oli kuitenkin kiista, kun Leicesterin 2. jaarli Robert de Beaumont kieltäytyi tervehtimästä arkkipiispaa syyttäen häntä eripuraisuudesta ja vastapaavi Viktor IV:n kannattamisesta. Alkuperäinen suunnitelma oli naittaa Henrik II:n toinen tytär Eleanoora Englantilainen keisari Fredrik Barbarossan pojalle, mutta se hylättiin, ja sen sijaan 11-vuotias Matilda jätti Englannin suuret myötäjäiset mukanaan syyskuussa 1167.

Matilda nai Saksin ja Baijerin herttuan Henrik Leijonan 1. helmikuuta 1168 Mindenin katedraalissa Saksissa. Henrik oli eronnut ensimmäisestä vaimostaan Clementia von Zähringenistä vuonna 1162. Hän ja Matilda saivat neljä poikaa ja yhden tyttären:

* Matilda (1172-1209 tai 1210), Perchen ja Coucyn kreivitär. Oli naimisissa kahdesti: ensin Perchen kreivi Geoffroy III:n kanssa ja sitten Coucyn kreivi Enguerrand III:n kanssa.
* Henrik V (1173 tai 1174–28. huhtikuuta 1227), Kurpfalzin kreivi
* Lothar (1174 tai 1175–16. lokakuuta 1190)
* Otto IV (1175 tai 1176–19. toukokuuta 1218), Pyhän saksalais-roomalaisen keisarikunnan keisari ja Svaabian herttua
* William (11. huhtikuuta 1184–12. joulukuuta 1213), Lüneburgin herttua

Joidenkin lähteiden mukaan Henrikille ja Matildalle syntyi myös kolme muuta lasta, jotka kuitenkin kuolivat varhain:

* Eleanor (s. 1178); kuoli nuorena
* Ingibiorg (s. 1180); kuoli nuorena
* Poika (s. 1182); syntyi kuolleena

Lähteet
-------

* Wheeler, Bonnie. *Eleanor of Aquitaine: Lord and Lady*, 2002 (englanniksi)
* Diggelmann, Lindsay. Exile and the Poetic Standpoint of the Troubadour Bertran de Born, 2005 (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Yhdysvallat
* Tšekki

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Matilda of England, Duchess of Saxony
Tykkylumisia kuusia.
**Tykky** eli **tykkylumi** on puihin ja rakenteisiin kertyvää kovaa lunta ja huurretta.

Tykkyä syntyy kahdella tavalla. Huurretykky syntyy pelkästä huurteesta, kun ilmassa olevia pieniä alijäähtyneitä nestepisaroita (sumusta tai pilvestä) tarttuu pakkasessa puunoksaan. Nuoskatykkyä syntyy, kun nuoskalunta kertyy puiden oksille ja jäätyy niihin kiinni. Nuoskatykyssä on vähintään puolet lunta.

Suomessa tykkyä kertyy eniten Pohjois-Suomen vaara-alueiden lakimetsissä. Yhdessä kuusessa voi olla tykkylunta jopa kolme tonnia. Pohjoisimmilla alueilla tykkyä kertyy koko talven, kun etelämpänä lumi putoaa suojasääjaksojen aikana pois. Kun oksissa on iso tykkytaakka, myrskyt katkovat oksia ja puunlatvuksia, etenkin männyistä. Lapin kuuset ovat sopeutuneet tykkylumeen kasvattamalla lyhyet, vain vähän ulkonevat oksat, jolloin ne eivät katkea niin helposti.

Katso myös
----------

* Kainuun sähkökatkot

Lähteet
-------

1. ↑  Tykyn sijaan ihan tavallista lunta? Erikoistutkija närkästyi väärän termin käyttämisestä sähkökatkojen ja metsätuhojen uutisoinnissa, Yle 22.1.2018
2. ↑  Arja Kivipelto: Kuuraa vai huurretta? Moni liukastuu sanoissaan, kun aletaan puhua säästä.  *Helsingin Sanomat*, 17.12.2015. Artikkelin verkkoversio.
3. ↑  Tykky Ilmatieteen laitos
4. ↑  Etelässä jo toinen epätavallinen talvi YLE 2011
Josef Fares
**Josef Fares** (s. 19. syyskuuta 1977 Beirut, Libanon) on ruotsinlibanonilainen elokuvaohjaaja ja videopelisuunnittelija. Hänen veljensä on näyttelijä Fares Fares, joka on näytellyt Josef Faresin elokuvissa, kuten elokuvissa *Jalla! Jalla!* ja *Kopps*. Josef Fares muutti Ruotsiin ollessaan 10-vuotias ja asuu tällä hetkellä (elokuu 2006) Örebrossa. Variety-lehti nimesi Faresin yhdeksi kymmenestä ohjaajatulokkaasta vuonna 2006.

Filmografia
-----------

### Elokuvat

* *Jalla! Jalla!* (2000)
* *Kopps* (2003)
* *Zozo* (2005)
* *Faija* (2010)

### Videopelit

* *Brothers: A Tale of Two Sons* (2013)
* *A Way Out* (2018)
* *It Takes Two* (2021)

Aiheesta muualla
----------------

* Josef Fares Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Ruotsi
* Tšekki
* Korea
* Alankomaat

 |
|  |
| Henkilöt | 
* Elonet

 |
|  |
| Muut | 
* SNAC

 |

 |